Juhan Trump

Juhan Trump (sündinud 7. juulil 1964"Laulud Noot / Toomas Voll ; Juhan Trump ; noodigraafika: Malle Värk" Urram (vaadatud 19. augustil 2011)"Juhan Trump" Vabariigi Valimiskomisjoni kodulehel (vaadatud 28. märtsil 2013) Tallinnas) on eesti helilooja, muusik ja näitekirjanik.

Elulugu
Juhan Trump on õppinud seitse aastat Tallinna Muusikakeskkoolis viiulit, kuid õpingud jäid pooleli.Külli Koppelmaa "Juhan Trump: "Minu visiitkaardil on kirjas muusik."" Sõnumitooja, 28.03.2012 (vaadatud 28. märtsil 2013) Artiklis on ekslikult Tallinna Muusikakool, p.o Tallinna Muusikakeskkool. Ta on lõpetaunud 1982. aastal Tallinna 1. Keskkooli."1982. 64. lend" Gustav Adolfi Gümnaasiumi ajaloomuuseumi kodulehel (vaadatud 28. märtsil 2013) Hiljem lõpetas ta Georg Otsa nimelise Tallinna Muusikakooli koorijuhtimise erialal ning 1992. aastal samal erialal kaugõppes ka Tallinna Konservatooriumi.

Aastatel 1986–1989 töötas Juhan Trump Antsla Keskkoolis muusikaõpetajana. Aastatel 1998–1999 töötas ta Aruküla rahvamaja juhatajana.Külli Koppelmaa "Aruküla rahvamaja juubelipidu oli üllatusi täis" Sõnumitooja, 2004 (vaadatud 19. augustil 2011) 1989. aastal asus tööle ka Aruküla Huvialakeskusesse Pääsulind. Huvialakeskuses Pääsulind on ta töötanud muusikalooõpetajana, kuid alates 2002. aastast on ta juhendanud samas ka koolibände ja 2016. aastast juhatab ta Aruküla Huvialakeskuse Pääsulind õpilasorkestrit.Aruküla Huvialakeskus Pääsulind (vaadatud 19. augustil 2011)

Alates 1992. aastast elab Juhan Trump Arukülas. Kuigi suure osa tema loomingust moodustavad lastelaulud, on ta pühendanud teoseid ka kodukandile: Raasiku vallale kirjutas ta laulu "Koduvald", Arukülale "Aruküla polka" (2005), laulu "Aruküla kodu" (2021) ja "Aruküla kantaadi" (2010).Kristjan Arunurm "Kuidas teil on aastal 2010 läinud? Juhan Trump: "Aruküla kantaat saab uuenduskuuri."" Sõnumitooja, 22.12.10 (vaadatud 28. märtsil 2013) Juhan Trump on MTÜ Aruküla Kultuuriselts asutajaliigeAruküla kultuuriselts: Ajalugu (vaadatud 19. augustil 2011). Aastatel 2002–2013 oli ta Raasiku vallavolikogu liige, samuti on ta olnud valla kultuuri-, haridus- ja spordikomisjoni esimees.Raasiku vald: Volikogu komisjonid (vaadatud 19. augustil 2011) 2018. aastal valiti Juhan Trump aktsiooni "Sajandi 100 arukülalast" raames toimunud rahvaküsitluse tulemusel saja meeldejäävama arukülalase hulka.

Ta on õpetanud muusikat ka Pikavere Põhikoolis ja alates 2023. aastast õpetab muusikalugu Jõelähtme MKK-s.

Looming

2004. aastal avaldas Juhan Trump oma autorilaulude CD "Öine laul", millel ta esines koos abikaasa Mae Trumbiga."Öine laul" (vaadatud 19. augustil 2011)"Öine laul" Juhan Trumbi kodulehel "Onu Juhani lauluraamat" (vaadatud 28. märtsil 2013) 2012. aastal andis ta välja lastelaulude CD "Väike laul sõbrale".CD "Väike laul sõbrale"Gertrud Kaljuvee "Juhan Trump Arukülast andis välja esimese plaadi" Sõnumitooja, 21.11.2012 (vaadatud 28. märtsil 2013) 2022. aastal ilmus CD "Jõulusoovid", kus tema jõululaule esitavad Marianne Leibur ja laulustuudio "Laulumarjad".

2011. aasta isadepäeva kontserdil Estonia kontserdisaalis kõlas avalauluna Juhan Trumbi "Nagu muinasjutt" Eesti Lastekoori esituses. 

Juhan Trumbi "Hoolimise laul" valiti 2013. aastal Keilas toimunud Harjumaa Laulu- ja Tantsupeo repertuaari. Laul kanti ette ühendkooride esituses Harjumaa Sümfooniaorkestri saatel. 

2014. aastal kõlas tema "Laul õpetajast" Eesti Televisiooni otse-eetris aasta õpetaja galal, kus laulu esitas Karl-Erik Taukar.

2025. aasta seisuga oli Juhan Trump kirjutanud sadakond lastelaulu. Neist ühe menukamana on ka rahvusvahelist huvi äratanud laul "Kui lapsepõlv albumipiltideks saab". Ta on kirjutanud Aruküla kohalikule näiteringile näitemänge.Christel Karits. Briti koomikud otsisid üle kümne aasta juhuslikult Tallinnas kuuldud lastelaulu. ERR Menu. 24.04.2020.

Nooditrükiseid
 Toomas Voll, Juhan Trump "Laulud" 2002 (lastelaulud)
 Toomas Voll, Juhan Trump "Laula või ise" 2007 (lastelaulud)
 Juhan Trump "Piparkoogimaja" 2007 (flöödipalade kogumik)
 Juhan Trump "Hooli ja hoia" 2011 (lastelaulud)
 Juhan Trump "Tsirguke" 2016 (lastelaulud)
 Juhan Trump "Pisiasi" 2022 (lastelaulud)

Plaadid
 Mae & Juhan "Öine laul" 2004 (autorilaulude CD)
 Juhan Trump "Väike laul sõbrale" 2012 (lastelaulude CD)
 Juhan Trump "Jõulusoovid" 2022 (jõululaulude CD)

 Näidendid

 "Ühiskonnalaul" (2000)
"Kalevipoeg Härmakülas" (2002)
 "Pühapäevamaa" (2004)
 "Sünnipäev" (2007)
"Kevad Pikaveres" (2007)
"Raasiku" (2012)
"Metsloomade haigla" (2014)
"Muku" (2020)
"Seitsmes seeria" (2027)

Tunnustus
 2015 – Riho Pätsi Koolimuusika Fondi stipendium
 2017 – Raasiku valla aukodanik

Isiklikku
Juhan Trump on abielus, tal on kolm poega. Poeg Janno Trump tegutseb samuti muusikuna. Tema vend on raadioinsener ja tehnikateadlane Tõnu Trump.

Juhan Trumbi vanaisa oli ehitusettevõtja Johannes Trump.

Viited

Muusikavideod
 Juhan Trumbi "Aruküla polka" Harjumaa Keelpilliorkestri esituses (2006)
 Raasiku vallale pühendatud "Koduvald" Raasiku valla ühendkoori esituses (2009)
 "Hoolimise laul" Harjumaa Laulu- ja Tantsupeo ühendkooride ja Harjumaa Sümfooniaorkestri esituses (2013)
 "Aruküla kodu" Pääsulinnu orkestri ja Aruküla PK lastekoori esituses (2021)

Välislingid
 OÜ Trumbi Muusika koduleht 
 Gertrud Kaljuvee "Juhan Trump Arukülast andis välja esimese plaadi" Sõnumitooja, 21. november 2012
 Külli Koppelmaa "Juhan Trump: "Minu visiitkaardil on kirjas muusik."" Sõnumitooja, 28. märts 2012
 Kristiina Jeromans "Juhan Trumbilt ilmub Raasiku valla juubeliks näidend" Ida-Harju vallaleht, 1. aprill 2011
 Kristjan Arunurm "Helilooja Juhan Trump, olete koduvalla 20. juubeliks kirjutanud näidendi „Raasiku“, mis etendub 2012. aastal. Kes lavastab ja mängib, millest seal juttu?" Sõnumitooja, 6. aprill 2011
 Kristjan Arunurm "Kuidas teil on aastal 2010 läinud? Juhan Trump: "Aruküla kantaat saab uuenduskuuri."" Sõnumitooja, 22. detsember 2010
 Külli Koppelmaa "Muusikaõpetaja Juhan Trump andis välja kaks raamatut" Sõnumitooja, 2007
 Maailmakuulsad muusikud otsisid salapärase meloodia autorit ja leidsid ta Eestist, Kroonika, 19. aprill 2020 

Kategooria:Eesti heliloojad
Kategooria:Eesti muusikud
Kategooria:Eesti näitekirjanikud
Kategooria:Gustav Adolfi Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1964